7.2.2015 Den Europæiske Unions Tidende L 31/5 KOMMISSIONENS GENNEMFØRELSESFORORDNING (EU) 2015/ 183 af 2. februar 2015 om ændring af forordning (EF) nr. 635/2005 om tarifering af visse varer i den kombinerede nomenklatur EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (?), særlig artikel 9, stk. 1, litra a), og ud fra følgende betragtninger: (1) Imedfør af Kommissionens forordning (EF) nr. 635/2005 (?) blev en vare bestående af forkogte tørrede nudler af hvedemel og krydderier, som sælges i detailsalg i en skål, og som er klar til servering efter tilsætning af kogende vand, tariferet under pos. 1902 i den kombinerede nomenklatur. Tarifering af varen under pos. 2104 i den kombinerede nomenklatur udelukkedes, da tilsætningen af vand til skålen ikke er tilstrækkelig til at tilberede en suppe eller en bouillon, men giver varen karakteren af en nudelret. (2) > Imedfør af Kommissionens gennemførelsesforordning (EU) nr. 767/2014 (?) blev en tilstrækkeligt sammenlignelig vare bestående af en blok af tørrede forkogte nudler, en pose med krydderi, en pose med spiseolie og en pose med tørrede grøntsager, som foreligger til detailsalg som et sæt, hvortil der før fortæring skal tilsættes kogende vand, tariferet under pos. 1902 i den kombinerede nomenklatur. Tarifering af varen under pos. 2104 i den kombinerede nomenklatur udelukkedes, fordi varen er et sæt til detailsalg, jf. almindelig tariferingsbestemmelse 3 b) vedrørende den kombinerede nomenklatur, og eftersom sættets karaktergivende bestanddel er nudlerne, da de udgør den største andel af det. (3) — Selv om tariferingen af de to varer er identisk, er der forskellige begrundelser for at udelukke tarifering af hver af disse varer under pos. 2104 i den kombinerede nomenklatur. I begrundelsen for den første vare gøres tariferingen afhængig af den mængde vand, der tilsættes, hvorimod det i begrundelsen for den anden vare kommer an på den mængde nudler, den indeholder. Gøres den tilsatte mængde vand til et kriterium for tarifering af sådanne varer, kan det imidlertid føre til divergerende tarifering, hvilket ikke vil være berettiget på baggrund af de to varers ens objektive karakteristika. Det eneste gældende kriterium bør derfor være den mængde nudler, varen indeholder. (4) — Da punkt 1 i skemaet i bilaget til forordning (EF) nr. 635/2005 er blevet overflødigt på grund af ændringer af varebeskrivelsen deri og begrundelsen for denne vares tarifering, bør det udgå. (5) — Forordning (EF) nr. 635/2005 bør derfor ændres for at undgå potentielt divergerende tarifering og sikre ensartet anvendelse af den kombinerede nomenklatur i Unionen. (6) — Forordning (EF) nr. 635/2005 bør derfor ændres. (7) — Foranstaltningerne i denne forordning er i overensstemmelse med udtalelse fra Toldkodeksudvalget — VEDTAGET DENNE FORORDNING: Artikel 1 Den række, der svarer til punkt 1 i skemaet i bilaget til forordning (EF) nr. 635/2005, udgår. () EFTL 256 af 7.9.1987,s. 1. (?) Kommissionens forordning (EF) nr. 635/2005 af 26. april 2005 om tarifering af visse varer i den kombinerede nomenklatur (EUT L 106 af 27.4.2005, s. 10). () Kommissionens gennemførelsesforordning (EU) nr. 767/2014 af 11. juli 2014 om tarifering af visse varer i den kombinerede nomenklatur (EUT L 209 af 16.7.2014, s. 12).